Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12929

b) bárhova, ahol bebocsátják 5.12 A szerződő állam köteles vizsgálatra elfogadni az olyan államból kiutasított személyt, ahol nem találták bebocsáthatónak, ha az illető a felségterületéről kezdte meg utazását. A szerződő állam nem küldheti vissza az ilyen személyt abba az országba, ahol előzőleg nem bebocsáthatónak találták. 5.13. A szerződő államoknak el kell fogadniuk az 5.6 és 5.7 pont szerint kiállított kísérőlevelet és egyéb iratokat, mint kielégítő dokumentumot a levélben meghivatkozott személy vizsgálatának lefolytatásához. 5.14 A szerződő államok nem büntethetik meg a légi-jármű üzemeltetőt, ha az odaérkező és tranzitba belépő személyeket nem megfelelő dokumentumokkal ellátottnak találják, ám a légi-jármű üzemeltetők be tudják bizonyítani, hogy megfelelő körültekintéssel jártak el annak biztosításához, hogy e személyek a fogadó államba történő belépéshez eleget tettek a dokumentálási követelményeknek. 5.15 Ajánlott gyakorlat –Amikor a légi-jármű üzemeltetők a közszolgálati hatóságokkal – azok megelégedésére – együttműködnek például az érintett felek között a nem bebocsátható személyek szállításának megakadályozására tervezett intézkedésekről létrejött egyetértési nyilatkozatnak megfelelően, a szerződő államok mérsékeljék a büntetéseket és bírságokat, amelyeket egyébként alkalmaznának ilyen személyek felségterületükre szállításakor. 5.16. A szerződő államok nem gátolhatják meg az üzemeltető légi-járművének elindulását arra várva, hogy bármelyik vele érkező utas bebocsáthatóságát eldöntsék. 2007/70/II. szám Megjegyzés – Kivétel tehető ezen előírás alól nem menetrendszerinti járatoknál, vagy ha a szerződő államnak oka van úgy vélni, hogy egy adott járaton a szokásosnál nagyobb számú nem bebocsátható személy érkezett. C. Kiutasítottak 5.17 Amikor a szerződő állam kiutasít egy személyt a felségterületéről, köteles ellátni őt kiutasítási rendelkezéssel. A szerződő állam köteles a kiutasított felé jelezni a rendeltetési hely államának nevét. 5.18 A szerződő államok, amikor felségterületükről kiutasítottakat utaztatnak el, kötelesek az elutaztatáshoz tartozó összes kötelmét, felelősségét és költségét felvállalni. 5.19 A szerződő államok, amikor a kiutasított elszállítását szervezik a légi-jármű üzemeltetővel, a lehető leghamarabb, de nem később, mint 24 órával a járat indulását megelőzően kötelesek megadni a következő tájékoztatást:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes